proxectonos/corpus_dominio_legal_administrativo_tmp huggingface dataset:
26/12/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 267/2011

Resolución do 7 de decembro de 2011, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no Concello de Muros (expediente IN407A 267/2011). Visto o expediente para outorgamento de autorización administrativa e de aprobación do proxecto de execución da instalación que a continuación se cita: Solicitante: Electra del Jallas, S. A. Enderezo social: Pza. de Constitución, 17, 15270 - Cee (A Coruña). Denominación: L. M. T. S. ao C. S. Castelao-Porto de Muros Situación: concello de Muros. Características técnicas: Liña eléctrica de media tensión subterránea a 20 kV, cunha lonxitude de 0,127 km, coa orixe na L. M. T. S. ao C. S. Peirao de Muros-E. D. A. R. (expediente 371/08), condutor tipo RHZ1-20L-12/20 kV-3(1x240 Al) e final no C. S. proxectado a instalar polo cliente. Concello de Muros. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 7 de decembro de 2011. O xefe do Servizo de Enerxía e Minas Artigo 39.3 Decreto 324/2009 (DOG n.° 117, do 17/06/2009) Jaime Raul Serrania Schroder
26/12/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2011/187

Resolución do 30 de novembro de 2011, da Xefatura Territorial da Consellería de Economía e Industria da Coruña, pola que se autoriza e se aproba o proxecto de execución da instalación eléctrica no concello de Cerceda. (expediente IN407A 2011/187). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Distribuidores Electricidad, S. A. (UDESA) Domicilio social: rúa José Angel Valente, 17-baixo, local 62, 15706 Santiago de Compostela Denominación: LMTS, CT, PORTO BREA (Queixas-Cerceda) Situación: concello de Cerceda Características técnicas: Liña de media tensión soterrada (LMTS) a 20 KV, cunha lonxitude de 15 m, en conductor RHZ 1-20L-12/20 KV, 3x(1x95 mm 2 Al), con orixe no paso aéreo-soterrado a realizar no apoio existente (coordenadas UTM X:541.511 Y:4.776.429) de tipo HV-13/1000 da LMT a depuradora de augas (expte.51.975) e final na cela de liña do CT Porto Brea proxectado (coordenadas UTM X:541.510, Y:4.776.428). Centro de transformación (CT) prefabricado Porto Brea, de potencia 250 KVA, con relación de transformación 20/0,4-230KV. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 30 de novembro de 2011. Xefa territorial Tristana Moraleja Gómez
26/12/2011 | Administración LocalMunicipal
Rois
Aprobación inicial de transferencia de crédito 1/2011

Modificación de crédito (transferencia 1/2011) O Pleno municipal deste Concello, en sesión extraordinaria celebrada en data 18 de novembro de 2011, aprobou inicialmente unha modificación de crédito consistente nunha transferencia de crédito (1/2011), polo que en cumprimento do disposto no artigo 169 do Real decreto lexislativo 2/2004, do 5 de marzo, exponse ao público durante un prazo de quince días soltos, que comezará a contar desde o día seguinte da publicación deste anuncio no Boletín Oficial da Provincia, para que durante o mesmo as persoas interesadas poidan examinar o expediente e presentar reclamacións ante o Pleno nos termos establecidos nos artigos 170 do TRLRFL e artigo 22 do Real decreto 500/90. Rois, 19 de decembro de 2011. O alcalde Ramón Tojo Lens
26/12/2011 | Administración LocalMunicipal
Teo
Exposición pública do expediente AP-17/2011

D. IONUT DORIN LUIS AMBROSIO JANUS ODINA, en representación de PASTELERÍA SUEVIA, S. L. (expte. AP-17/2011), tramita licenza municipal para o cambio de ubicación dun depósito de GLP na rúa Clara Campoamor, n.º 5, parroquia de Cacheiras. O expediente exponse ao público durante un prazo de vinte días, segundo establece o artigo 8.3 do Decreto 133/2008, do 12 de xuño, polo que se regula a avaliación de incidencia ambiental, contados desde o día seguinte ao da inserción deste edicto no DOG e no BOP, co fin de que os afectados pola actividade que se pretende instalar poidan examinalo e formular por escrito as reclamacións ou observacións que estimen oportunas. O expediente completo permanecerá exposto nos servizos urbanísticos deste Concello de luns a venres, en horario de 9.00 a 14.00 horas. Teo, 14 de decembro de 2011. O alcalde Martiño Noriega Sánchez
26/12/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública

Resolución do 29 de novembro de 2011, da Xefatura Territorial da Consellería de Economía e Industria da Coruña, pola que se autoriza e se aproba o proxecto de execución da instalación eléctrica nos concellos de Narón e San Sadurniño (expediente IN407A 2010/179). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Electra del Narahío, S. A. Domicilio social: Vista Alegre, Doso, 15577 Narón Denominación: LMT do CT Naveira a CT Marqués de Figueroa Situación: concellos de Narón e San Sadurniño Características técnicas: Reforma da LMT aérea a 15/20 kV, de 2.948 m de lonxitude, en condutor LA-110 coberto, que parte do CT Naveira, no concello de Narón e final no CT Avda. de Marqués de Figueroa. Concello de San Sadurniño. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 29 de novembro de 2011. A xefa territorial Tristana Moraleja Gómez
26/12/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 318/2011

Resolución do 7 de decembro de 2011, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de Pontedeume (expediente IN407A 318/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: ampliación de potencia C. T. Aión Situación: concello de Pontedeume. Características técnicas: Substitución do actual transformador intemperie sobre pórtico (expediente 27.793) por un novo transformador de potencia 250 kVA, cunha relación de transformación de 15.000/400-230 V, e un novo cadro de B. T. intemperie, así como a instalación do correspondente circuíto de disparo por sonda térmica, no lugar de Aión. Concello de Pontedeume. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 7 de decembro de 2011. O xefe do Servizo de Enerxía e Minas Artigo 39.3 Decreto 324/2009 (DOG n.° 117, do 17/06/2009) Akwasi Ouarrad Cuberas
26/12/2011 | Administración LocalMunicipal
Ribeira
Aprobación inicial do Regulamento do Consello Escolar

O Pleno en sesión celebrada o 28 de novembro de 2011 acordou aprobar inicialmente o “Regulamento do Consello Escolar”, de conformidade co procedemento establecido no artigo 49 da Lei 7/85 do 2 de abril, reguladora das bases de réxime local, e someter o expediente a información pública e audiencia ós interesados polo prazo de trinta días (hábiles) para a presentación de suxerencias e reclamacións. Transcorrido este prazo, o Pleno procederá á resolución de todas as suxerencias e reclamacións presentadas no prazo e aprobar definitivamente o regulamento. En caso de que non se houbera presentado ningunha reclamación ou suxerencia, entenderase definitivamente aprobado o acordo ata entón provisional. En aplicación do regulado no artigo 70.2º da Lei 7/85 do 2 de abril, reguladora das bases de réxime local, unha vez aprobado definitivamente (segundo o parágrafo anterior), publicarase integramente no Boletín Oficial da Provincia e entrará en vigor transcorrido o prazo previsto no artigo 65.2º (15 días hábiles). Está exposto nas dependencias de Secretaría Xeral do Concello. Ribeira 12 de decembro de 2011 O Alcalde Manuel Santos Ruiz Rivas
26/12/2011 | Administración LocalMunicipal
Santiago de Compostela
Secretaría Xeral
Anuncios acordos plenarios

O Pleno do Concello de Santiago de Compostela, en sesión celebrada o día 21 de decembro de 2011 aprobou inicialmente o regulamento orgánico do goberno e administración municipal do Concello de Santiago de Compostela, que se somete á información pública e audiencia ós interesados polo prazo de trinta días para a presentación das reclamacións e suxestións que estimen oportunas. De non se presentar no citado prazo reclamacións ou suxestións, a aprobación inicial elevarase automáticamente a definitiva. Santiago de Compostela, 22 de decembro de 2011. O alcalde, Asdo: Gerardo Conde Roa O pleno da corporación na sesión que tivo lugar o 21 de decembro de 2011, aprobou inicialmente a modificación do cadro de persoal correspondente ao ano 2011. De conformidade co disposto nos artigo 169.1 do RD lexislativo 2/2004, do 5 de marzo e 123.3 do RD 781/1986, do 18 de abril, o expediente queda exposto ao público no departamento de persoal deste concello polo prazo de 15 días contados a partir do seguinte ao da publicación deste anuncio, durante os que os interesados poderán presentar as reclamacións que estimen oportunas. De non habelas, entenderase definitivamente aprobada a modificación. No caso contrario, o pleno disporá dun mes para resolvelas. O que se publica para os efectos oportunos. Santiago de Compostela, 21 de decembro de 2011 O Alcalde, Asdo.: Gerardo Conde Roa
26/12/2011 | Administración LocalMunicipal
Irixoa
Recoñecemento de privacidade de tramo final de camiño en Gulfar (A Viña)

O Concello de Irixoa está tramitando a solicitude de Matilde Tizón Anido de recoñecemento da privacidade do tramo final do camiño que dá acceso á vivenda en Gulfar nº 21 (parroquia da Viña). O camiño está catastrado como parcela 9015 do polígono 17 de rústica e como de titularidade municipal. A aprobación provisional municipal, adoptada por acordo da Xunta de Goberno do 15-12-2011, exponse ao público polo prazo de 15 días hábiles; durante tal prazo os veciños, usuarios e calquera afectado poderán presentar por escrito as súas alegacións, resolvéndose o expediente por acordo plenario. Irixoa, 19 de decembro de 2011 O alcalde Antonio Deibe Sanmartín
26/12/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 275/2011

Resolución do 7 de decembro de 2011, da Xefatura Territorial da Consellería de Economía e Industria da Coruña pola que se autoriza administrativamente e se aproba o proxecto de execución da instalación eléctrica no concello de Narón (expediente IN407A 275/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: recuamento L. M. T. S., C. S. en Lagoas-Privilege Situación: concello de Narón Características técnicas: Liña eléctrica de media tensión subterránea (L. M. T. S.) a 20 kV, con condutor RHZ1-12/20 kV 3(1X240) mm 2 Al, cunha lonxitude de 0,124 km, coa orixe en empalmes proxectados na L. M. T. S. GRN-704, tramo entre o C. T. Lagoas (expediente 18.264) e C. T. Intaf (particular), e final no C. S. Lagoas Privilege proxectado. Centro de seccionamento de tipo prefabricado compacto manobra exterior con envolvente de formigón 3L. Concello de Narón. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 7 de decembro de 2011. O xefe do Servizo de Enerxía e Minas Artigo 39.3 Decreto 324/2009 (DOG n.° 117, do 17/06/2009) Julieth Andrea Saenz de Villaverde Desiderio
07/12/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29055 Berta Álvarez García (Padrón)

Hector Rene Eloy Spratt, co DNI XXXXXXXXX, solicita de Augas de Galicia un caudal de 0,056 litros/segundo de augas procedente dunha mina, no lugar de Porta dos Mariños, parroquia de Iria Flavia (Santa María), Concello de Padrón (A Coruña), con destino ao abastecemento e á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29055 As características do aproveitamento son: SOLICITANTE: Hector Rene Eloy Spratt CAUDAL: 0,056 litros/segundo DESTINO: Abastecemento e á rega ORIXE: Mina LUGAR: Porta dos Mariños PARROQUIA: Iria Flavia (Santa María) CONCELLO: Padrón (A Coruña) O punto de captación atópase na parcela 657 do polígono 52, esta mina está escavada en pedra, ten 2 m de ancho, 5 m de alto e 36 m de profundidade; desta saen, a unha profundidade de 2 m, dous tubos (de 0,06 e 0,08 m de diámetro), atravesa as parcelas 658, 659 e 660 nun tramo de 59 m, despois transcorre polo interior dun muro de pedra paralelo á estrada de Pazos a Lampai (tramo 27 m) e por último atravesa esta estrada e a parcela 838 (tramo de 21 m) ata chegar á parcela 834 do mesmo polígono, na que se localiza a vivenda e a superficie a regar (horta). O entubado de 0,06 m de diámetro parte do rexistro que se atopa na parcela 621, xa na parcela a abastecer parte do caudal condúcese a un depósito pequeno que leva a auga a un lavadoiro (do que parte un tubo aberto de 0,16 m de diámetro e 38 m de lonxitude), a unha billa e á vivenda. A outra parte do caudal vai cara un depósito grande, dentro da parcela 834 que leva a auga a unha billa. O entubado de 0,08 m parte do rexistro que se atopa na parcela a abastecer continuando ata unha billa que verte a auga na conducción aberta descrita anteriormente. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 23 de novembro de 2011 O xefe do Servizo Territorial da Zona Galicia Centro Marcelo Hernan Arcieri Portabales
07/12/2011 | Administración LocalMunicipal
Porto do Son
Aprobación definitiva de modificacións orzamentarias

Rematado o trámite de información pública dos expedientes que se relacionan, aprobados inicialmente polo concello en sesión plenaria celebrada o 4 de novembro de 2011, sen que se teñan presentadas alegacións. - Crédito extraordinario 1/2011. - Crédito extraordinario 2/2011. - Crédito extraordinario 3/2011. - Suplemento de crédito 1/2011. Ao abeiro dos artigos 177.2 e 169.1 do Texto refundido da lei das facendas locais, aprobado por Real decreto lexislativo 2/2004, de 5 de marzo, os devanditos expedientes foron elevados a definitivos, procedéndose á publicación do resumo do Orzamento a nivel de capítulos achegando as modificacións aprobadas: Contra o presente acto, que pon fin á vía administrativa, poderase interpoñer, de conformidade co artigo 171.1 do Real decreto lexislativo 2/2004, de 5 de marzo, directamente recurso contencioso-administrativo no prazo de dous meses contados desde o seguinte ao da publicación do presente acordo, de acordo co artigo 46.1 da Lei 29/1998, de 13 de xullo da Xurisdición Contencioso Administrativa. Todo elo sen prexuízo de que poida interpoñer calquera outro que estime oportuno en defensa do seu interese. Porto do Son, a 30 de novembro de 2011 O alcalde José Luis Oujo Pouso
07/12/2011 | Administración LocalMunicipal
Mañón
Aprobación definitiva ordenanza fiscal

Rematado o prazo de exposición pública e non presentándose reclamacións contra o acordo provisional, elévase a definitivo e publícase o texto íntegro da Ordenanza Fiscal reguladora do prezo público pola prestación de servicios con maquinaria municipal. En uso das facultades concedidas polos artigos 133.2 e 142 da Constitución, polo artigo 106 da Lei 7/1985, do 2 de abril reguladora das Bases de Réxime Local e de conformidade co disposto nos artigos 41 e seguintes do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, este Concello, como medida xeradora da mellora medioambiental do municipio, establece o prezo público pola prestación de servicios con maquinaria municipal.1.- Constitúe o feito impoñible do prezo público a prestación de servicios, a instancias da parte, coa maquinaria municipal que se indica no artigo quinto.2.- A prestación do servicio a instancia da parte poderá realizarse sempre que non entorpeza as labores ordinarias dos servicios municipais e sempre que se trate de traballos breves e puntuais. Son suxeitos obrigados ó pagamento as persoas físicas ou xurídicas que soliciten a prestación de servicios. Non se contemplan exencións, nin bonificacións do pago do prezo público. A contía do prezo público regulado nesta Ordenanza será a seguinte: Prestación do servicio con Retropala Caterpillar, matrícula E-1729-BFX: 12,00 €/hora A obriga de pago considerarase esixible ó iniciarse a prestación do servicio e a súa liquidación levarase a cabo en base ós recibos asinados polo solicitante da prestación e a persoa encargada da maquinaria. O pago do prezo público poderase realizar nas oficinas municipais ou na entidade ou entidades bancarias que se sinalen ó efecto. A presente Ordenanza entrará en vigor unha vez publicada íntegramente no Boletín Oficial da Provincia e será de aplicación a partir do día un de xaneiro do ano dous mil doce, permanecendo vixente ata a súa modificación ou derogación expresa. Mañón, 25 de novembro de 2011. O ALCALDE Alfonso E. Balseiro Gómez
07/12/2011 | Administración LocalMunicipal
Boiro
Aprobacion inicial da modificación da Ordenanza fiscal do ICIO

O Concello-Pleno, en sesión celebrada o 28 de novembro de 2011, vén de aprobar inicialmente a modificacIón da Ordenanza sobre o imposto de construccións, instalacións e obras. Segundo o disposto no artigo 49 da Lei 7/85, do 2 de abril, reguladora das bases de réxime local, exponse ao público prazo polo prazo de 30 días, durante os cales os interesados poderán presentar as reclamacións ou suxerencias que serán resoltas pola Corporación. De non presentarse reclamacións ou suxerencias no mentado prazo, considerase aprobada definitivamente sen necesidade de acordo expreso. Boiro, 29 de novembro de 2011. O alcalde-presidente Juan José Dieste Ortigueira
07/12/2011 | Administración LocalMunicipal
Santiago de Compostela
Oficina da Cidade Histórica e Rehabilitación
Ampliación do prazo de convocatoria de axudas para a rehabilitación de edificios e vivendas da área de rehabilitación integral dos grupos de vivendas Compostela e Quiroga Palacios

A Xunta de Goberno Local na sesión que tivo lugar o día 23 de novembro de 2011 acordou a aprobación dunha ampliación do prazo de convocatoria de axudas para a rehabilitación de edificios e vivendas da área de rehabilitación integral dos grupos de vivendas Compostela e Quiroga Palacios, publicada no BOP nº 206 de 28 de outubro de 2011, por un periodo de 15 días, co cal o prazo para presentar solicitudes rematará o día 30 de decembro de 2011. Santiago de Compostela, 23 de novembro de 2011 Asdo: María Pardo Valdés Concelleira delegada de urbanismo, vivenda, rehabilitación e casco histórico
07/12/2011 | Administración LocalMunicipal
Vedra
Secretaría-Intervención
Creación e delegación da xestión e administración da sede electrónica do Concello de Vedra

Creación e delegación da xestión e administración da sede electrónica do Concello de Vedra na Deputación Provincial Visto o convenio marco de colaboración para o uso compartido da sede electrónica da Deputación Provincial da Coruña polos concellos da provincia e o acordo de encomenda de xestión entre o Concello e a Deputación Provincial da Coruña para tramitar as solicitudes de certificados electrónicos, o Pleno do Concello, en sesión celebrada o día 24/11/2011, acordou: Primeiro. –A creación da sede electrónica do Concello de VEDRA, de titularidade municipal, cuxo enderezo electrónico de referencia será: sede.”concellodevedra. com” configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última. Segundo. –A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica. Terceiro. –Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia. Cuarto. –Publicar o presente acordo no Boletín Oficial da Provincia. Vedra, 28 de novembro de 2011. O ALCALDE Asdo. Carlos Martínez Carrillo
07/12/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.21262 Pilar López García (Curtis)

Sofija Gonzalez Casallo Berrafai, con DNI XXXXXXXXX, solicita de Augas de Galicia un caudal de 0,058 litros/segundo de augas procedente dun pozo situado no lugar de Centeás, parroquia de Fisteus (Santa María), Concello de Curtis (A Coruña), con destino ao uso doméstico e gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.21262 As características do aproveitamento son: SOLICITANTE: Sofija Gonzalez Casallo Berrafai CAUDAL: 0,058 litros/segundo DESTINO: uso doméstico e gandeiro ORIXE: pozo LUGAR: Centeás PARROQUIA: Fisteus (Santa María) CONCELLO: Curtis Solicita a concesión dun aproveitamento que capta a auga dun pozo de 2 m de profundidade na parcela 360 do polígono 27 do Concello de Curtis, no lugar de Centeás. A auga lévase dende o pozo ata unha bomba de presión que a impulsa ata a vivenda nesa mesma parcela e ata unha explotación de gando vacún situada na parcela de referencia catastral 000600800NH77E0001AP. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Curtis ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 23 de novembro de 2011 O xefe do Servizo Territorial da Zona Galicia Centro Dylan Steven Romualdo Garrayo
07/12/2011 | Administración LocalMunicipal
Bergondo
Secretaría
Creación da sede electrónica do Concello de Bergondo

Por medio do presente infórmase que o Pleno municipal, en sesión ordinaria do día 24 de novembro de 2011, adoptou por unanimidade o seguinte acordo: Primeiro. –A creación da sede electrónica do Concello de Bergondo, de titularidade municipal, cuxo enderezo electrónico de referencia será: https://sede.concellosdacoruna.es/Bergondo configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última. Segundo. –A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o 28 de outubro de 2011, para a utilización compartida da súa sede electrónica, que consta no expediente. Terceiro. –Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia e cuxo texto se recolle no expediente. Cuarto. –Facultar á Sra. alcaldesa, Alejandra Pérez Máquez, para a realización das actuacións necesarias para o desenvolvemento dos citados convenio e encomenda de xestión. Quinto. –Publicar o presente acordo no Boletín Oficial da Provincia. Bergondo, 28 de novembro de 2011. A alcaldesa Alejandra Pérez Máquez
07/12/2011 | Administración LocalMunicipal
Curtis
Sustitución funcións

Por esta alcaldía ditouse no día de hoxe resolución co seguinte tenor literal: “En uso das competencias que me outorga a lexislación vixente, e de acordo coa Lei 30/1992 de 26 de novembro de Réxime Xurídico, das Administracións Públicas e Procedemento Administrativo Común, e a Lei 7/1985 de 2 de abril de Bases de Réxime Local, e demais lexislación concordante, E xa que durante os próximos días é preciso que me ausente, ó que hai que engadir a ausencia do primeiro tenente de alcalde, RESOLVO: 1.- Delegar todas as miñas funcións no segundo tenente de alcalde, don Pablo Brañas Ares, dende o día 21 ata o día 23 de novembro de 2011, ambos os dous incluídos.2.- Ordenar a publicación da presente resolución no Boletín Oficial da Provincia, en cumprimento do previsto na Lei”. Curtis, 18 de novembro de 2011 O alcalde Javier Francisco Caínzos Vázquez
07/12/2011 | Administración LocalMunicipal
Vedra
Secretaría-Intervención
Exposición pública de proxectos do POS 2012

Aprobación de proxectos de obras Aprobados polo Pleno do Concello os proxectos das obras incluídas no POS 2012 que de seguido se relaciona, faise público que os mesmos estarán expostos na Secretaría deste Concello durante o prazo de 15 días, aos efectos de poder ser examinados e posibles reclamacións: * Ampliación da rede de abastecemento e acometida a edificios públicos de Vedra (orzamento: 57.475,74 euros). * Ampliación da rede de abastecemento na Gándara (orzamento: 75.156,74 euros). * Mellora e acondicionamento de viais en Trasariz, Laraño, Cimadevila e Sarandón (POS complementario). Vedra, 25 de novembro de 2011. O ALCALDE Asdo. Carlos Martínez Carrillo
07/12/2011 | Administración LocalMunicipal
Camariñas
Modificación do Regulamento do servizo municipal de axuda no fogar do Concello de Camariñas

Exposición pública da modificación do Regulamento do servizo municipal de axuda no fogar do Concello de Camariñas. Aprobada inicialmente polo pleno do Concello de Camariñas, en sesión ordinaria de data vinte e cinco de novembro de dous mil once, a modificación do Regulamento do servizo de axuda no fogar do Concello de Camariñas, ábrese un período de información pública polo prazo de trinta días hábiles, contados a partir do día seguinte a inserción deste anuncio no Boletín Oficial da Provincia e no taboleiro de anuncios do Concello, para que poida ser examinada na Secretaría do Concello e presentar as reclamacións e suxestións que se estimen pertinentes. Camariñas, a 28 de novembro de 2011. O alcalde Asdo.: Manuel Valeriano Alonso de León
07/12/2011 | Administración LocalMancomunidades
Mancomunidade Concellos Serra do Barbanza
Publicación da aprobación inicial do orzamento de 2011

Aprobado inicialmente pola asamblea da Mancomunidade Serra do Barbanza, con data 28 de novembro de 2011, o orzamento da Mancomunidade para o exercicio 2011 e o cadro de persoal para dito exercicio, ó abeiro do disposto no artigo 169.1 do RD 2/2004 e disposicións concordantes, exponse ó público na Secretaría desta Mancomunidade polo prazo de quince días hábiles, que empezarán a contar dende o día seguinte á inserción do presente anuncio no Boletín Oficial da Provincia, a fin de que durante o mesmo poidan formularse as reclamacións que se consideren oportunas, que se dirixirán á asamblea da Mancomunidade. No caso de non presentarse reclamacións, considerarase definitivamente aprobado o orzamento. Noia, 29 de novembro de 2011. O presidente Rafael García Guerrero
07/12/2011 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio de licitación referencia O-17/2011

ANUNCIO 1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: 0-17/2011.2. Obxecto do contrato: obras comprendidas no proxecto básico e de execución de rehabilitación e adaptación do Parque de Bombeiros. Prazo de execución: seis meses.3. Tramitación: ordinaria. Procedemento: aberto, con diversos criterios de valoración.4. Orzamento base de licitación: 472.000 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.°. 7. Clasificación: C-2-b; C-4-b y C-6-b.8. Presentación de proposicións: a) Prazo: vinteseis días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no tablón de anuncios de Contratación e/ou perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días, contados a partir do seguinte ao deste anuncio.11. Gastos de anuncios: por conta do adxudicatario. A Coruña, 23 de novembro de 2011. O ALCALDE, P. D. A Tte. alcalde Responsable de Facenda e Administración Pública Asdo.: Rosa M.ª Gallego Neira
07/12/2011 | Administración LocalMunicipal
Vedra
Secretaría-Intervención
Aprobacion ordenanza reguladora da administración electrónica

O Pleno do Concello, en sesión ordinaria celebrada o día 24 de novembro do ano que andamos, acordou aprobar inicialmente a Ordenanza municipal reguladora do uso dos medios electrónicos no ámbito da administración do Concello de Vedra, e en cumprimento do disposto nos artigos 49 e 70.2 da Lei 7/1985, do 2 de abril, Reguladora das bases do réxime local, e no artigo 56 do Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia do réxime local, sométese o expediente a información pública polo prazo de trinta días, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que estimen oportunas. Se transcurrido o citado prazo non se houbesen presentado alegacións, considerarase aprobado definitivamente o citado acordo. Vedra, 28 de novembro de 2011. O Alcalde, Asdo.: Carlos Martínez Carrillo
07/12/2011 | Administración LocalMunicipal
A Laracha
Aprobación definitiva expediente de suplemento de crédito 04/2011

Tendo quedado definitivamente aprobado polo Pleno deste Concello o Expediente de Suplemento de Crédito número 4 de 2011, por acordo do Pleno adoptado en sesión celebrada o día 24 de outubro de 2011 e polo transcurso do prazo de 15 de días de exposición ó público, en cumprimento do disposto no artigo 169.3 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, faise público que o Orzamento do ano 2011, trala entrada en vigor do devandito expediente, tanto no estado de gastos como no estado de ingresos, ascende á cantidade de ONCE MILLÓNS CENTO OITENTA E CINCO MIL CINCOCENTOS SESENTA E OITO EUROS, CON VINTESEIS CÉNTIMOS DE EURO (11.185.568,26 €), correspondendo a cada capítulo as cantidades que de seguido se expresan, segundo o seguinte detalle: A Laracha, 29 de novembro de 2011 O ALCALDE José Manuel López Varela
07/12/2011 | Administración LocalMunicipal
Coristanco
Aprobación inicial de modificación de creditos nº 19/2011

O Pleno Municipal, en sesión celebrada o día 30 de novembro de 2011, acordou aprobar inicialmente o expediente de Modificación de Créditos nº 19/2011, vía suplemento de crédito. Por medio do presente expóñense ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalo e presenta-las reclamacións ou alegacións que estimen pertinentes, de conformidade co disposto nos artigos 177, en relación co 169, do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais e 38, en relación cos artigos 20 e 22 do R. D. 500/1990, do 20 de abril. Se finalizado o prazo de exposición ao público non se presentasen reclamacións, o expediente considerarase aprobado definitivamente. Coristanco, 30 de novembro de 2011 O alcalde Antonio Pensado Plágaro
07/12/2011 | Administración LocalMunicipal
Boiro
Aprobación inicial expte. M. C. n.º 14/2011 (n.º 1 de TC distinta área de gasto) e modificación bases execución orzamento 2011

Pleno da Corporación, en sesión celebrada o día 28 de novembro de 2011, ven de aprobar inicialmente o seguinte: EXPEDIENTE DE MODIFICACIÓN DE CRÉDITOS Nº 14/2011 (nº 1 de transferencias de crédito entre distintas áreas de gasto). EXPEDIENTE DE MODIFICACION DE BASES DE EXEDC UCIÓN DO ORZAMENTO (Base 47.5 de subvencións nominativas). En cumprimento do disposto no artigo 177.2 do RDL 2/2006, de 5 de marzo, texto refundido da Lei reguladora das facendas locais, exponse ó público, por prazo de 15 días hábiles, durante os cales os interesados poderán examinar os expedientes e presentar as reclamacións que consideren pertinentes. Boiro, 29 de novembro de 2011 O alcalde-Presidente Juan José Dieste Ortigueira
07/12/2011 | Administración LocalMunicipal
Laxe
Exposición pública modificación Ordenanza n.º 11, reguladora da taxa por ocupación subsolo, solo e voo de terreos de dominio público

O pleno deste concello, en sesión celebrada o día 25 de novembro de 2011, adoptou o acordo de aprobar provisoriamente a modificación da ordenanza fiscal nº. 11, reguladora reguladora da taxa por ocupación subsolo, solo e voo de terreos de dominio público. En cumprimento do disposto no artigo 17.1 e 2 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das Facendas Locais, queda exposto ao público, na secretaría-intervención deste concello, o correspondente expediente durante o prazo de trinta días hábiles, contados dende o seguinte ao da publicación do presente anuncio no Boletín Oficial da Provincia, con obxecto de que poidan presentarse reclamacións e suxerencias polos interesados. De non se presentaren reclamacións, entenderase elevado a definitivo o acordo de aprobación provisional, consonte co disposto no artigo 17.3 do devandito Real decreto lexislativo. Laxe, 28 de novembro de 2011 O alcalde Antonio Carracedo Sacedón
07/12/2011 | Administración LocalMunicipal
Camariñas
Creación e delegación da xestión da sede electrónica do Concello de Camariñas

Creación e delegación da xestión da sede electrónica do Concello de Camariñas Pola presente faise público que o Pleno do Concello de Camariñas, en sesión ordinaria de data 25/11/2011, adoptou entre outros o seguinte acordo (parte dispositiva): Primeiro. A creación da sede electrónica do Concello de Camariñas, de titularidade municipal, cuxo enderezo electrónico de referencia será: sede. camarinas. net, configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última. Segundo. A delegación da xestión e administración da sede electrónica municipal e para tal fin, a adhesión ao convenio marco de colaboración aprobado pola Deputación Provincial da Coruña para a utilización compartida da súa sede electrónica. Terceiro. Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia. Cuarto. Publicar o presente acordo no Boletín Oficial da Provincia. Camariñas, a 28 de novembro de 2011. O alcalde Asdo.: Manuel Valeriano Alonso de León
07/12/2011 | Administración LocalMunicipal
Vedra
Secretaría-Intervención
Designación mesa de contratación permanente

De acordo co establecido na Lei 30/2007, do 30 de outubro, e no artigo 21 do Real Decreto 817/2008, do 8 de maio, que a desenvolve parcialmente, a Xunta de Goberno acordou designar como membros da Mesa de Contratación Permanente deste concello aos seguintes Sres/Sras: Presidente Titular: D. Carlos Martínez Carrillo Presidente Suplente: D. Antonio Alfredo Gubianas Bolboaca Vogais: Dª. Mª. Jesús Piñeiro Caldelas. Suplente D. Rogelio Lema Mougán Dª. Lucía González Louro. Suplentes: D. José Alvela Edreira e don José Antonio Pose Rodríguez D. Carlos J. Méndez -Losada Abalo, Secretario-Interventor do concello 1 técnico municipal designado pola Alcaldía Secretaria: Dª. Julia Elena De la Cera Lemache, funcionaria do concello Vedra, 24 de novembro de 2011 O ALCALDE Asdo. Carlos Martínez Carrillo
07/12/2011 | Administración LocalMunicipal
Porto do Son
Baixa de estranxeiros por non renovar a inscrición padronal

De acordo co preceptuado no artigo 16.1, 2º e 3º parágrafos da Lei 7/1985, de 2 de abril, Reguladora das Bases de Réxime Local, que establece a renovación periódica cada dous anos das inscricións no padrón dos estranxeiros non comunitarios sen autorización de residencia permanente, e a caducidade de ditas inscricións no caso de non levarse a cabo dita renovación 1º.- Declarar a baixa por caducidade da inscrición padronal neste Concello, por non renovar dita inscrición no prazo de dous anos, das seguintes persoas e nas datas que se indican: 2º Publicar a presente resolución no B. O. P., ós efectos de dar coñecemento da mesma ós interesados. Porto do Son, 23 de novembro de 2011 O Alcalde Asdo) José Luis Oujo Pouso
07/12/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29359 Germán Sánchez Iglesias (Vilasantar)

Rocio Guadalupe Claudia Georgiana Houssein Chababi, con DNI XXXXXXXXX, solicita de Augas de Galicia un caudal de 0,0477 litros/segundo de augas procedente dun manancial, en Alvite, parroquia de Barbeito (San Salvador), no Concello de Vilasantar (A Coruña), con destino ao uso doméstico, gandeiro e á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29359 As características do aproveitamento son: SOLICITANTE: Rocio Guadalupe Claudia Georgiana Houssein Chababi CAUDAL: 0,0477 litros/segundo DESTINO: Doméstico, gandeiro e rega ORIXE: manancial LUGAR: Alvite PARROQUIA: Barbeito (San Salvador) CONCELLO: Vilasantar (A Coruña) Solicita a legalización dun aproveitamento de auga existente no lugar de Alvite, Concello de Vilasantar (A Coruña). O aproveitamento consiste na captación directa dun manancial na parcela 55 do polígono 7, conducindo a auga mediante unha tubaxe de 25 mm de diámetro a través das parcelas 56, 57, 52 e 53 ata chegar á parcela 5012 onde fornece a unha vivenda e a unha estabulación gandeira. Ademais, solicita a derivación de auga ao seu paso polas parcelas 55 e 53 para a súa rega. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilasantar ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 23 de novembro de 2011 O xefe do Servizo Territorial da Zona Galicia Centro Inmaculada Concepcion Carid Perez Nievas